Елегија (Преживео сам своје бујне жеље...)
Преживео сам своје бујне жеље,
Размилово̑ сам своје маште сјај.
Остале само патње моје веље, —
По пустим грудма лута уздисај.

У оштрој бу̏ри судбе немилосне
Увену венац што ми даде мај.
Проводим дане тужне, инокосне,
И чекам, чекам, кад ће доћи крај.

Така је јесен. Хладни, мразни дани
С дрвета стресу онај зелен ки̑ст,
И само један усамљен на грани
Још дрхће, трепће закаснио лист.

Извор 
 1895. Бранково коло за забаву, поуку и књижевност. Година -{I}-, број 21, стр. 641.

Александар Пушкин
Јован Јовановић Змај
Преводи

ru:Я пережил свои желанья (Пушкин)